Tereko–Kumos žemuma
Tereko–Kumos žemuma (rus. Терско-Кумская низменность) – žemuma Rusijoje, rytų Priekaukazėje (daugiausia Dagestane ir Čečėnijoje), Pakaspijo žemumos dalis. Aukštis iki 100 m, o rytinė dalis driekiasi jau žemiau jūros lygio. Žemumą sudaro trys dalys: Pakumės lyguma (šiaurėje, prie Kumos upės), Tereko-Kumos smėlynai (viduryje, Nogajaus stepės dalis) ir Tereko upės delta. Būdinga pusdykumių augmenija, deltos pažemėjimuose – nendrynai. Naudojama ganykloms.